**Ministru kabineta rīkojuma projekta „** **Par pretendentu atlases komisijas izveidošanu uz** **Eiropas Savienības Tiesas tiesneša amatu un Eiropas Savienības Vispārējās tiesas tiesneša amatu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Līguma par Eiropas Savienības darbību (turpmāk – LESD) 253. pantu Eiropas Savienības Tiesas tiesnešus izraugās no tādu personu vidus, kuru neatkarība nav apšaubāma un kuras atbilst prasībām attiecībā uz tiesnešu augstākajiem amatiem savās valstīs, vai kuras ir juristi ar atzītu kompetenci; viņus uz sešiem gadiem amatā ieceļ dalībvalstu valdības, savstarpēji vienojoties, pēc apspriešanās ar 255. pantā paredzēto komiteju.  Saskaņā ar LESD 254. panta otro daļu Eiropas Savienības Vispārējās tiesas locekļus izraugās no tādu personu vidus, kuru neatkarība nav apšaubāma un kuras atbilst prasībām attiecībā uz tiesnešu augstiem amatiem. Locekļus uz sešiem gadiem amatā ieceļ dalībvalstu valdības, savstarpēji vienojoties, pēc apspriešanās ar 255. pantā paredzēto komiteju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Eiropas Savienības Tiesas tiesnesis Egils Levits atkāpās no amata, jo XIII Saeima (Latvijas Republikas parlaments) 2019. gada 29. maijā Egilu Levitu ievēlēja Latvijas Republikas Valsts prezidenta amatā (stājās amatā 2019. gada 8. jūlijā).  Ar rīkojuma projektu tiek izveidota atlases komisija, lai izraudzītos pretendentus uz Eiropas Savienības Tiesas tiesneša amatu un Eiropas Savienības Vispārējās tiesas tiesneša amatu. Atlases komisiju vadīs Tieslietu ministrijas valsts sekretārs. Atlases komisijas sastāvā ir iekļauti pārstāvji no Satversmes tiesas, Ģenerālprokuratūras, Ārlietu ministrijas, Augstākās tiesas, Saeimas un Tieslietu ministrijas.  Rīkojuma projekts paredz, ka komisijas priekšsēdētājs, ja nepieciešams, komisijas darbā var pieaicināt ekspertus (bez balsstiesībām).  Saskaņā ar rīkojuma projektu komisijai jāizvēlas viens Eiropas Savienības Tiesas tiesneša un viens Eiropas Savienības Vispārējās tiesas tiesneša atbilstošākais amata kandidāts.  Latvijas Republikas izvirzītajai tiesnesei Eiropas Savienības Vispārējā tiesā Ingrīdai Labuckai 2019. gadā beidzas amata pilnvaru termiņš.  2018. gada 9. oktobrī Ministru kabinets izdeva rīkojumu "Par kandidatūru Eiropas Savienības Vispārējās tiesas tiesneša amatam", ar kuru tas apstiprināja divu Vispārējās tiesas tiesnešu amata pretendentu kandidatūras, kā arī informēja Eiropas Savienības Padomi (turpmāk – Padome) par saviem nominētajiem kandidātiem. Savukārt Padome šo informāciju nodeva LESD 255. pantā minētajai komitejai konfidenciālā viedokļa sniegšanai, ņemot vērā LESD 254. pantā noteikto, ka tiesnešus ieceļ dalībvalstu valdības pēc apspriešanās ar LESD 255. pantā paredzēto komiteju.  Diemžēl abi Latvijas nominētie Vispārējas tiesas tiesneša amata kandidāti neizturēja LESD 255. pantā minētās komitejas pārrunas un saņēma negatīvu atzinumu, tādēļ viņu kandidatūras netika virzītas tālāk iecelšanai tiesneša amatā.  Ņemot vērā iepriekš minēto, ir nepieciešams nominēt pretendentu uz Eiropas Savienības Tiesas tiesneša amatu, kā arī nominēt jaunu pretendentu uz Eiropas Savienības Vispārējās tiesas tiesneša amata vietu |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Tieslietu ministrija. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| Rīkojuma projekts šo jomu neskar. | | |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Rīkojuma projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav |
| 2. | Citas starptautiskās saistības | Nav. |
| 3. | Cita informācija | Saskaņā ar Līguma par Eiropas Savienību 19. pantu Eiropas Savienības Tiesas sastāvā ir vismaz pa vienam tiesnesim no katras dalībvalsts, kurus izvēlas no personām, par kuru neatkarību nav šaubu un kuras atbilst LESD 254. pantā paredzētajiem nosacījumiem. Savstarpēji vienojoties, viņus uz sešiem gadiem ieceļ dalībvalstu valdības.  Saskaņā ar LESD 254. pantu Eiropas Savienības Tiesas locekļus uz sešiem gadiem amatā ieceļ Eiropas Savienības dalībvalstu valdības, savstarpēji vienojoties, pēc apspriešanās ar 255. panta komiteju. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Tieslietu ministrija sadarbībā ar atbildīgajām institūcijām. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektā noteiktās funkcijas tiks īstenotas institūciju esošo kompetenču ietvaros. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Lūse 67036724

[Sarmite.Luse@tm.gov.lv](mailto:Sarmite.Luse@tm.gov.lv)